Viborger Samler, 1845-12-30
J Hr. Barfods nys udkomne Skandinavisk Folkekalender læses en Artikkel med Overskrift "Naadens Overflødighed, hvori der findes følgende morsomme statistiske Sammenstilling af de under Hs. Majestæt vor regierende Konge uddeelte Titler og Naadestegn: "Sammenlægger man samtlige de 1142, som ere benaadede med Ordener, de 1282 som ere benaadede med Titler, og de 32, som ere benaadede med Rang uden Titel, – bliver Beløbet 2456. Hs. Majestæt, vor allernaadigste Konge, Kong Christian den 8de, har altsaa gjennem hele sin Regjeringstid, den ene Dag med den anden, iblandt sine kjære og troe Undersaatter udfundet over 1 1/2 daglig, som fortjente en særegen, hædrende Udmærkelse (i hver 100 Dage lidt over 115 1/4), eller een Person af hver 460 1/2 mandlige Undersaatter. Men tage vi de meere almindelige Benaadninger, da har Kongen i hele sin Regjeringstid, hver syvende Maaned udnævnt (titulair) en Geheimeconferentsraad og en Overauditeur; hver sjette Maaned en Jagtjunker, en Jægermester og en Professor, hver femte Maaned en Oberst; hver fjerde Maaned en Agent, en Bataillonschirurg, en Hofjægermester og en Cancellisecretair; hver tredie Maaned en Conferentsraad, en Consistorialraad, en Krigsraad, en Premierlieutenant, en Ritmester, 1 1/2 Oberstlieutenant og 1 3/4 Krigsassessor, hver anden Maaned en Kammerassessor, 1 3/2 Storkors af Dannebrog, 1 1/2 Major, halvanden Hofjunker og 1 1/2 Capitain; hver Maaned 1 1/2 Etatsraad samt 1 1/2 Kammerjunker; hver fem- ogtyvende Dag en Cancelliraad; hver nittende Dag er Kammerherre, hver attende Dag en Commandeur af Dannebrog; hver syttende Dag en Kammerraad, hver trettende Dag en Justitsraad, hver femte Dag en Dannebrogsmand og hver fjerde Dag en Ridder af Dannebrog. (Hp. A.)J Fædrelandet, har en Unavngiven atter henledet Opmærksomheden paa de mislige Kaar, hvori de Adjuncter befinde sig, som ikke ere Philologer. Som bekjendt, udgjør Adjuncterne Massen af de ved de lærde Skoler ansatte Lærere, og deres Antal beløber sig her i Danmark til imellem 80 og 90, hvilke, med Undtagelse af nogle faa (for Øieblikket 7) philologiske Candidater, ere Jkke Philologer, men for Størstedelen theologiske Candidater. Deres aarlige Gage er i Regelen 400 Rbd., og de ere ved Forordningen af 24de Octbr. 1818 udelukkede fra alt Avancement paa Skolebanen, thi at en Adjunct efter henved 10 Aars Tjeneste opnaaer en Gage af 500 Rbd., eller efter henved 20 Aars Tjeneste 600 Rbd., er langtfra at kunne kaldes noget Avancement. Men ligesom Staten kan og skal fordre, at dens Embedsmænd samvittighedsfuld og nidkjær opfylde deres Pligter, saaledes have disse ogsaa paa den anden Side den Fordring til Staten, at den ikke lader dem nedkues og deres Virksomhed lammes ved trykkende Næringssorger. Og hvor uanstændigt er det ikke, at Staten lønner sine ved en lang og kostbar Forberedelse videnskabeligt dannede og med videnskabeligt Arbeide beskjæftigede Embedsmænd saa sket, at de efter lang og tro Tjeneste, til deres Familiers Underholdning næppe nok have de Jndtægter, som aldeles underordnede Betjente, f. Ex. Collegiebud, Politibetjente, Consumtionsbetjente a. nyde? Hvor skadeligt maadet ikke ogsaa være for Skolerne, at deres Læreres Stilling er saaledes, at de ikke kunne gjøre deres Arbeide med Glæde, men maae gaae sukkende til det? J et mere passende Forhold vilde Lønnen derimod staae til Arbeidet, naar Adjunct-Gagen steeg successivt med faa Aar=Mellemrum fra 500 til 800 Rbd., og naar, efter Ophævelsen, af Forordningen af 24 Octbr. 1818, hvis Uhensigtsmæssighed er almindelig anerkjendt, specielle Prøver i de enkelte Videnskabssag indførtes, hvilke Enhver før sin Ansættelse som Adjunct maatte underkaste sig i de Fag, hvori Underviisningen skulde overdrages ham, og som da og saa gav ham Adgang til at avancere til Overlærerposterne, hvoraf der burde være 3 eller idetmindste 2 ved hver Skole. "Dog slutter Jndsenderen - vi ere langt fra at nære saadanne Forventninger under den nuværende Bestyrelse; men vi haabe, hvad der synes at være Grundbetingelsen for al Reform i det lærde Skolevæsen, at denne snart maa vige Pladsen for en dygtigere!" osv.